**Δωρεάν Σεμινάριο 1272/2008 CLP**

Το Παρατηρητήριο για την Επαγγελματική απασχόληση Χημικών (Π.Ε.Α.Χ.) της Ε.Ε.Χ διοργανώνει δωρεάν διήμερο-σεμινάριο διάρκειας 16 ωρών με θέμα:

**«Κανονισμός CLP - REACH»**

το διήμερο 5-6 Οκτωβρίου (Παρασκευή & Σάββατο 09.00 – 17.00) στην ΑΘΗΝΑ.

**Γενικές Πληροφορίες:**

Κατά τη διάρκεια του σεμιναρίου γίνεται σχολιασμός του περιεχομένου και των απαιτήσεων του προτύπου 1272-2008/ CLP σε συνδυασμό με συζήτηση και παράθεση παραδειγμάτων.

Με την ολοκλήρωση του σεμιναρίου ο εκπαιδευόμενος θα είναι σε θέση να αντιληφθεί τις βασικές απαιτήσεις και τις γενικές αρχές του προτύπου, να διαπιστώσει ενδεχόμενες συνέπειες στην υγεία και στο περιβάλλον και να υιοθετήσει ορθές πρακτικές επισήμανσης και συσκευασίας χημικών ουσιών.

Οι συμμετέχοντες μπορούν να είναι ιδιώτες ή στελέχη εταιρειών/ οργανισμών, να προέρχονται από διαφορετικούς κλάδους και από οποιοδήποτε διοικητικό επίπεδο μιας εταιρείας ή ενός οργανισμού.

**Περιεχόμενα:**

* Κατανόηση της δομής του κανονισμού 1272-2008/ CLP και της σχέσης του με τον κανονισμό REACH
* Κριτήρια ταξινόμησης ως προς την υγεία και το περιβάλλον
* Επισήμανση και συσκευασία

**Απευθύνεται σε:**

Απόφοιτους / στελέχη που εργάζονται στην βιομηχανία ή σε εργαστήρια, φορείς πιστοποίησης και στον δημόσιο τομέα, καθώς και σε όσους ασχολούνται με την διαχείριση χημικών ουσιών και ενδιαφέρονται να ενημερωθούν για:

* Τον κανονισμό 1272-2008/ CLP και την σχέση του με τον κανονισμό REACH
* Τους κινδύνους για το περιβάλλον και την υγεία από χημικές ουσίες
* Την συσκευασία και την επισήμανση χημικών ουσιών.

Το σεμινάριο περιλαμβάνει:

α) Εκπαίδευση από εξειδικευμένο/ους εισηγητές.

β) Παροχή του εκπαιδευτικού υλικού.

γ) Βεβαιώσεις παρακολούθησης.

δ) Ελαφρύ γεύμα (μπουφές) και coffee breaks.

Θα τηρηθεί αυστηρά σειρά προτεραιότητας.

**Δηλώσεις συμμετοχής**

Παρακαλούνται οι ενδιαφερόμενοι να δηλώσουν συμμετοχή μέχρι **Παρασκευή 08-09-18** με μήνυμα ηλεκτρονικού ταχυδρομείο στην διεύθυνση [logistirio@eex.gr](mailto:logistirio@eex.gr) και [info@eex.gr](mailto:info@eex.gr).

Η σειρά προτεραιότητας θα τεκμηριώνεται μέσω της ημερομηνίας αποστολής της δήλωσης.

Στην εκδήλωση επιθυμίας συμμετοχής θα πρέπει να αναγράφονται τα πλήρη στοιχεία του ενδιαφερόμενου (ονοματεπώνυμο- τηλ. επικοινωνίας) για την έκδοση της βεβαίωσης.